**รายงานการประชุมสภาองค์การบริหารส่วนตำบลเชิงคีรี**

**สมัยประชุมสามัญ สมัยแรก ครั้งที่ 1 ประจำปี 2563**

**วันที่ 14 กุมภาพันธ์ 2563 เวลา 10.00 น.**

**ณ ห้องประชุมสภาองค์การบริหารส่วนตำบลเชิงคีรี**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 1 | นายบูคอรี มะรอนิง | ประธานสภา อบต.เชิงคีรี | บูคอรี มะรอนิง |
| 2 | นายลาซิ ราพู | เลขานุการสภา อบต. | ลาซิ ราพู |
| 3 | นายดอเล๊าะ และ | สมาชิกสภา อบต.เชิงคีรี หมู่ที่ 3 | ดอเล๊าะ และ |
| 4 | นายนิอาสรี โต๊ะพง | สมาชิกสภา อบต.เชิงคีรี หมู่ที่ 2 | นิอาสรี โต๊ะพง |
| 5 | นางรัตติยา วาเงาะ | รองประธานสภา อบต.เชิงคีรี | รัตติยา วาเงาะ |
| 6 | นายอิสมาแอ หะยีมะมิง | สมาชิกสภา อบต.เชิงคีรี หมู่ที่ 3 | อิสมาแอ หะยีมะมิง |

**ผู้ไม่มาประชุม**

 -ไม่มี

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 1 | นายอับดุลหะแว เระ | นายก อบต.เชิงคีรี | อับดุลหะแว เระ |
| 2 | นายอับดุลมานัน แวหะยี | รองนายก อบต.เชิงคีรี | อับดุลมานัน แวหะยี |
| 3 | นายซุลกุรนันต์ หะยีเจ๊ะนะ | เลขานุการนายก อบต.เชิงคีรี | ซุลกุรนันต์ หะยีเจ๊ะนะ |
| 4 | นางฟารีด๊ะ มะรอนิง | รองปลัด อบต. | ฟารีด๊ะ มะรอนิง |
| 5 | นายอามาน ดอเล๊าะ | หัวหน้าสำนักปลัด | อามาน ดอเล๊าะ |

**เริ่มประชุมเวลา10.00 น.**

**เลขานุการสภา ฯ -** บัดนี้สมาชิกสภาองค์การบริหารส่วนตำบลเชิงคีรี มาประชุมกันจำนวน 6 ท่าน ถือว่าครบองค์ประชุมแล้ว จึงขอเรียนเชิญประธานสภาองค์การบริหารส่วนตำบล กล่าวเปิดประชุมสภา ฯ ต่อไป

ประธานสภา ฯ - เมื่อที่ประชุมมาครบองค์ประชุมแล้ว นายบูคอรี มะรอนิง ประธานสภาองค์การบริหารส่วนตำบลเชิงคีรี กล่าวเปิดประชุมสภาองค์การบริหารส่วนตำบล สมัยประชุมสามัญ สมัยแรก ประจำปี 2563

**ระเบียบวาระที่ 1 เรื่องที่ประธานแจ้งให้ที่ประชุมทราบ**

 -ไม่มี

2

**ระเบียบวาระที่ 2 เรื่องรับรองรายงานการประชุมสมัยประชุมสามัญ สมัยที่ 4**

**เลขานุการสภาฯ**: - ตามที่ได้มีการประชุมสภาฯ สมัยประชุมสามัญ สมัยที่ 4 ประจำปี 2562 ไปแล้ว เมื่อวันที่ 14 พฤศจิกายน 2562 เวลา 10.00 น. ขอให้สมาชิกตรวจสอบรายงานการประชุมที่ส่งให้ทุกท่านพร้อมกับหนังสือนัดประชุมแล้ว ว่าถูกต้องหรือไม่ หากมีตรงใหนที่ไม่ถูกต้อง ขอให้แจ้งให้ที่ประชุมทราบ เพื่อที่จะได้แก้ไขต่อไป หากไม่มี ผมขอให้ที่ประชุมรับรองรายงานการประชุมครั้งที่ผ่านมาเชิญครับ

**มติที่ประชุม -**ที่ประชุมมีมติรับรองรายงานการประชุมสมัยประชุมสามัญ สมัยที่ 4 ประจำปี 2562 เมื่อวันที่ 14 พฤศจิกายน 2562

-รับรอง 5 เสียง

 -ไม่รับรอง - เสียง

 -ไม่ออกเสียง 1 เสียง

**ระเบียบวาระที่ 3 กระทู้ถาม**

 **-ไม่มี**

**ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

 **-ไม่มี**

**ระเบียบวารที่ 5 เรื่องที่เสนอใหม่**

**5.1 การพิจารณากำหนดสมัยประชุมสามัญประจำปี 2563 และการกำหนดสมัยประชุมสามัญ สมัยแรกของปี 2564**

**ประธานสภาฯ** -เรื่องการกำหนดสมัยประชุมสามัญประจำปี 2563 ขอเชิญเลขานุการสภาฯ ชี้แจง

 ข้อกฎหมาย/ระเบียบ ขอเชิญครับ

**เลขานุการสภาฯ** -ตามพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไข

เพิ่มเติมถึง (ฉบับที่ 6 ) พ.ศ. 2552 มาตรา 53 ในปีหนึ่งให้มีสมัยประชุม สามัญ สองสมัย หรือหลายสมัย แล้วแต่สภาองค์การบริหารส่วนตำบล จะกำหนด แต่ต้องไม่เกินสี่สมัย วันเริ่มสมัยประชุมประจำปีให้สภาองค์การบริหารส่วนตำบล กำหนด มาตรา 53 วรรคสี่กำหนดว่า สมัยประชุมสามัญสมัยหนึ่งๆ ให้มีกำหนดไม่เกินสิบห้าวัน แต่ถ้าขยายออกไปอีก จะต้องได้รับอนุญาตจากนายอำเภอ ประกอบกับระเบียบกระทรวงมหาดไทยว่า ด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง ฉบับที่ 2 พ.ศ. 2554 ข้อ 21 การกำหนดจำนวนสมัยประชุมสามัญประจำปี ระยะเวลาและวันเริ่มต้น ประชุมสมัยประชุมสามัญประจำปีของแต่ละสมัย ในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปี สมัยแรกของปีถัดไป ให้ประธานสภาท้องถิ่นนำปรึกษาที่ประชุมสามัญประจำปี สมัยแรกของแต่ละปี

-สรุปว่า การประชุมพิจารณากำหนดสมัยประชุมสามัญ ประจำปี 2563 มีประเด็นพิจารณาดังนี้

1. ให้ที่ประชุมสภาองค์การบริหารส่วนตำบล กำหนดว่าในปี 2563 จะกำหนดให้มีการประชุมสามัญกี่สมัย แต่ต้องไม่เกินสี่สมัย

 2. การกำหนดระยะเวลาและวันเริ่มต้นสมัยประชุมของแต่ละสมัย ในปี 2563

 3. การกำหนดสมัยประชุมสมัยสามัญสมัยแรกของปี 2564

3

 **ประธานสภาฯ** -ปรึกษาที่ประชุมว่าในปี 2563 จะกำหนดสมัยประชุมสามัญกี่สามัญ แต่ละสมัยเริ่มตั้งแต่เมื่อใด ขอเชิญครับ

**สมาชิก อบต.** -กระผมนายนิอาสรี โต๊ะพง สมาชิกหมู่ที่ 2 เห็นว่าการกำหนดประชุมสามัญ

ประจำปี 2563 นั้น น่าจะกำหนด อีก 3 สมัยประชุมตามที่กฎหมายกำหนดที่ไม่เกิน 4 สมัย มีระยะเวลา 15 วัน ดังนี้

 สมัยสามัญ สมัยที่ 2 ตั้งแต่วันที่ 16 – 30 มิถุนายน 2563

 สมัยสามัญ สมัยที่ 3 ตั้งแต่วันที่ 10 – 24 สิงหาคม 2563

 สมัยสามัญ สมัยที่ 4 ตั้งแต่วันที่ 1 – 15 พฤศจิกายน 2563

และกำหนดสมัยประชุมสามัญ สมัยแรก ปี 2564 ตั้งแต่วันที่ 1 - 15 กุมภาพันธ์ 2564

ประธานสภา ฯ -มีสมาชิกท่านใดจะสอบถามและอภิปรายเพิ่มหรือไม่

 -ไม่มี

**ที่ประชุม** มีมติ

 - เห็นชอบตามที่เสนอ โดยคะแนนเสียง

 อนุมัติ 5 เสียง

 ไม่อนุมัติ - เสียง

 งดออกเสียง ๑ เสียง

**ระเบียบวาระที่ 6** **เรื่องอื่นๆ**

**ประธานสภา ฯ** -ขอเชิญสมาชิกสอบถามหรือมีข้อสงสัยขอเชิญครับ หากไม่มีขอขอบคุณสมาชิกฯ ที่ได้เข้าร่วมประชุมในครั้งนี้ และหวังว่าคงได้รับความร่วมมือจากสมาชิกในการประชุมในครั้งต่อไป ขอขอบคุณไว้ ณ โอกาสนี้ครับ

**ปิดการประชุมเวลา12.30 น.**

 (ลงชื่อ) ลาซิ ราพู ผู้บันทึกรายงานการประชุม

 (นายลาซิ ราพู)

 เลขานุการสภาองค์การบริหารส่วนตำบลเชิงคีรี+

 (ลงชื่อ) นิอาสรี โต๊ะพง (ลงชื่อ) อิสมาแอ หะยีมะมิง

 (นายนิอาสรี โต๊ะพง) (นายอิสมาแอ หะยีมะมิง)

 คณะกรรมการตรวจรายงานการประชุม คณะกรรมการตรวจรายงานการประชุม

(ลงชื่อ) ดอเล๊าะ และ

 (นายดอเล๊าะ และ)

 คณะกรรมการตรวจรายงานการประชุม

 (ลงชื่อ) บูคอรี มะรอนิง ผู้ตรวจรายงานการประชุม

 (นายบูคอรี มะรอนิง)

 ประธานสภาองค์การบริหารส่วนตำบลเชิงคีรี